ફાયર બ્રિગેડનો હવાલો સંભાળતા ડેપ્યુટી કમિશનર કહો કે ભાજપના શાસકો ગણો પરંતુ ફાયર બ્રિગેડ તરફ કોઈ નજર નાખવા તૈયાર નથી. પરિણામે આજે શહેરમાં પંદર પંદર ફાયર સ્ટેશન હોવા છતાં એક પણ ફાયર સ્ટેશનમાં ફાયર ઓફિસર જ નથી! આ તો એવું થયું કે શહેરમાં પોલીસ સ્ટેશન હોય પરંતુ પોલીસ ઈન્સ્પેક્ટરની જ જગ્યા ખાલી પડી હોય. અત્યારે તમામ ફાયર સ્ટેશન ‘ઈન્ચાર્જ’ના ભરોસે ચાલી રહ્યા છે. કર્મચારીઓને ‘ઈન્ચાર્જ’નો હવાલો સોંપાયો છે તેમાં પણ અનેક વાદ વિવાદ સર્જાયા છે!